Versindaba » Blog Archive Andries Bezuidenhout. 'n Lug vol helder wolke : Versindaba
Andries Bezuidenhout. 'n Lug vol helder wolke
Terug van Aardklop en Innibos – twee kunsfeeste ver uit mekaar op die landkaart, maar neffens mekaar op die kalender; blykbaar weens die sokker. By Innibos het ek aan nog 'n uitgawe van Oopmond deelgeneem en by Aardklop aan Hardop!, asook 'n paar ander gesprekke oor boeke. Ek sal probeer om so stuk vir stuk van al die gedigte-aksie hier in die noorde van die land te vertel – net vir die rekord – maar ek sal eers moet herstel.
Ek het ook 'n paar dinge te sê oor Marlene van Niekerk se teaterstuk Die kortstondige raklewe van Anastasia W, asook Ingrid Winterbach se toneelstuk Spyt. Maar daarvoor sal ek eers tot verhaal moet kom.
Intussen is ek bly dat ek uiteindelik 'n kopie van Karel Schoeman se roman 'n Lug vol helder wolke gekry het. Ek soek al lank daarna, omdat dit al roman van hom is wat ek nog nie gelees het nie. Die kopie was eens die eiendom van Witbank (nou Emalahleni) se openbare biblioteek. Die handelaar van tweedehandse boeke, by wie ek dit gekoop het, sê hulle vind gereeld biblioteekboeke op ashope en dan probeer hulle dit maar weer in sirkulasie bring.
Marlene van Niekerk verwys toevallig in Anastasia W na 'n Lug vol helder wolke.
2 Kommentare op "Andries Bezuidenhout. 'n Lug vol helder wolke"
October 4th, 2010 at 10:43
Andries hier is 'n lug vol helder stemme om na te luister! http://whatever.scalzi.com/2010/09/16/all-right-seriously-wtf/
– 'n kat-liriek!
January 24th, 2011 at 15:44
Ek moet net hierdie uitstekende, skreeusnaakse storie oor "'n Lug vol helder wolke" hier byvoeg. Vir die rekord: http://www.rapport.co.za/MyTyd/Nuus/Op-soek-na-Karel-Schoeman-20110107